พระราชกฤษฎีกา จัดวางระเบียบราชการกองทัพอากาศ ในกระทรวงกลาโหม พ.ศ. 2498
พระราชกฤษฎีกา
จัดวางระเบียบราชการกองทัพอากาศ
ในกระทรวงกลาโหม
พ.ศ. ๒๔๙๘[๑]
  

ภูมิพลอดุลยเดช
ป.ร. 
ให้ไว้ ณ วันที่
๒ กุมภาพันธ์ พ.ศ. ๒๔๙๘
เป็นปีที่ ๑๐
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรจัดวางระเบียบราชการกองทัพอากาศในกระทรวงกลาโหม

อาศัยอำนาจตามความในมาตรา
๙๕ ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช
๒๔๙๕ และมาตรา ๑๕ กับมาตรา ๒๕ แห่งพระราชบัญญัติจัดระเบียบป้องกันราชอาณาจักร พ.ศ.
๒๔๙๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้ 

มาตรา ๑ พระราชกฤษฎีกานี้เรียกว่า พระราชกฤษฎีกาจัดวางระเบียบราชการกองทัพอากาศ
ในกระทรวงกลาโหม พ.ศ. ๒๔๙๘

มาตรา ๒
พระราชกฤษฎีกานี้ให้ใช้บังคับตั้งแต่วันที่ ๑ มกราคม พ.ศ. ๒๔๙๘ เป็นต้นไป 

มาตรา ๓ ให้ยกเลิกพระราชกฤษฎีกาจัดวางระเบียบราชการกองทัพอากาศ
ในกระทรวงกลาโหม พ.ศ. ๒๔๙๕ 

มาตรา ๔ หน้าที่ราชการในกองทัพอากาศ แยกเป็น ๕
ส่วน
๑.
ส่วนบัญชาการ คือ กองบัญชาการกองทัพอากาศ ได้แก่ 
(๑)
สำนักงานเลขานุการกองทัพอากาศ
(๒)
กรมสารบรรณทหารอากาศ
(๓)
กรมกำลังพลทหารอากาศ
(๔)
กรมข่าวทหารอากาศ
(๕)
กรมยุทธการทหารอากาศ
(๖)
กรมส่งกำลังบำรุงทหารอากาศ
(๗)
กรมจเรทหารอากาศ 
๒.
ส่วนกำลังรบ ได้แก่
(๑)
กองบินยุทธการ
(๒)
กรมอากาศโยธิน
๓.
ส่วนยุทธบริการ ได้แก่ 
(๑)
กรมพลาธิการทหารอากาศ 
(๒)
กรมช่างโยธาทหารอากาศ 
(๓)
กรมการขนส่งทหารอากาศ
(๔)
กรมช่างอากาศ
(๕)
กรมสื่อสารทหารอากาศ
(๖)
กรมสรรพาวุธทหารอากาศ
(๗)
กรมแพทย์ทหารอากาศ 
๔.
ส่วนการศึกษา ได้แก่
(๑)
กรมยุทธศึกษาทหารอากาศ
(๒)
กองโรงเรียนการบิน
๕.
ส่วนกิจการพิเศษ ได้แก่ 
(๑)
กรมการเงินทหารอากาศ
(๒)
กรมการบินพลเรือน
(๓)
กรมสวัสดิการทหารอากาศ

มาตรา ๕
สภากองทัพอากาศเป็นที่ปรึกษาหารือของผู้บัญชาการทหารอากาศในเรื่องต่อไปนี้ 
๑.
การจัดโครงการส่วนใหญ่ของกองทัพอากาศ
๒.
หลักการเกี่ยวกับการฝึก การศึกษาอบรม การบำรุงหน่วยทหารอากาศ และฝ่ายบริการต่าง ๆ
๓.
หลักการใช้กำลังทหารอากาศ
๔.
หลักการระดมสรรพกำลัง
๕.
การคมนาคมทั้งปวงซึ่งมีผลต่อเนื่องถึงแผนการกองทัพอากาศ 
๖.
การจัดหา แก้ไข และปรับปรุงอาวุธยุทโธปกรณ์ 
๗.
กระบวนการทั้งปวงเกี่ยวกับการป้องกันชายแดน ชายฝั่ง
และการป้องกันภัยทางอากาศเท่าที่เกี่ยวข้องกับกองทัพอากาศ 
๘.
หลักการเกี่ยวกับการเตรียมกำลังกองทัพอากาศ เพื่อป้องกันราชอาณาจักร
๙.
การพิจารณาร่างกฎหมายเกี่ยวกับการทหารอากาศ
๑๐.
กรณีที่ผู้บัญชาการทหารอากาศปรึกษาหารือ 

มาตรา ๖ สภากองทัพอากาศประกอบด้วยสมาชิก
ดังต่อไปนี้ 
๑.
ผู้บัญชาการทหารอากาศ เป็นประธาน
๒.
รองผู้บัญชาการทหารอากาศ เป็นรองประธาน
๓.
ผู้ช่วยผู้บัญชาการทหารอากาศ
๔.
เสนาธิการทหารอากาศ
๕.
รองเสนาธิการทหารอากาศ
๖.
ผู้ช่วยเสนาธิการทหารอากาศฝ่ายยุทธการ
๗.
ผู้ช่วยเสนาธิการทหารอากาศฝ่ายยุทธบริการ
๘.
ผู้ช่วยเสนาธิการทหารอากาศฝ่ายแผนและวิจัย
๙.
ผู้บัญชาการกองบินยุทธการ 
๑๐.
เจ้ากรมยุทธศึกษาทหารอากาศ
๑๑.
ที่ปรึกษาทหารอากาศ
๑๒.
จเรทหารอากาศ
๑๓.
เสนาธิการกองบินยุทธการ
๑๔.
เลขานุการกองทัพอากาศ  เป็นเลขาธิการ
นอกจากนั้น
ประธานสภาอาจเรียกเจ้าหน้าที่ผู้ชำนาญหรือผู้ที่เกี่ยวข้องกับเรื่องนั้น ๆ
เข้าร่วมประชุมชี้แจงด้วยก็ได้

มาตรา ๗ ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้


ผู้รับสนองพระบรมราชโองการ
พลพล
ป. พิบูลสงคราม
นายกรัฐมนตรี
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ
เพื่อปรับปรุงส่วนราชการกองทัพอากาศให้เหมาะสมกับสถานการณ์และบังเกิดประสิทธิภาพในการปฏิบัติราชการยิ่งขึ้น






































ศรินรัตน์/ปรับปรุง
๘
ธันวาคม ๒๕๖๓

ภิรมย์พร/ตรวจ
๒๘
มกราคม ๒๕๖๔


[๑] ราชกิจจานุเบกษา
เล่ม ๗๒/ตอนที่ ๑๑/หน้า ๒๖๔/๘ กุมภาพันธ์ ๒๔๙๘